b'\n_START_ARTICLE_\nI\xc5\xa1ki vintgar\n_START_PARAGRAPH_\nI\xc5\xa1ki vintgar je soteska reke I\xc5\xa1ke blizu kraja Ig v okolici Ljubljane. Gre za 300 do 400 metrov globoko sotesko, ki je najostrej\xc5\xa1a naravna razmejitev dveh slovenskih pokrajin, Dolenjske in Notranjske. I\xc5\xa1ki vintgar je tudi priljubljena izletni\xc5\xa1ka to\xc4\x8dka za sprehajalce, pohodnike in plezalce._NEWLINE_Poleti je to odli\xc4\x8den kraj za osve\xc5\xbeitev ob vodi in, v nekaterih predelih tudi plavanje._NEWLINE_Po dolini I\xc5\xa1ke je verjetno potekala mo\xc4\x8dnej\xc5\xa1a prelomnica. Soteska reke I\xc5\xa1ke je nastala z delovanjem tektonskih sil, ki so preoblikovale kamnine v zadnjih 10 milijonih let.'